**CYLCH TRAFOD MATERION DERBYN DISGYBLION RHONDDA CYNON TAF**

**Cofnodion cyfarfod y Cylch Trafod Materion Derbyn Disgyblion a gafodd ei gynnal yn**

 **Nhŷ Trevithick, 30 Ionawr 2024**

**Yn bresennol:-**

Claire Christy Swyddog Derbyn Disgyblion, Rhondda Cynon Taf (Cadeirydd)

Catrin Edwards Pennaeth y Gwasanaeth Materion Trawsnewid a Systemau Data

Claire Jones Pennaeth Ysgol Gynradd Heol y Celyn

Andrew Brazier Athro Atal Gwaharddiadau ac Ymyrraeth Rhondda Cynon Taf

Rebecca Crumbie Trysorydd, Ysgol Gyfun y Cardinal Newman Eglwys Gatholig Rhufain

Matthew Love Dirprwy Bennaeth Ysgol Uwchradd Ioan Fedyddiwr yr Eglwys yng Nghymru

Emma Strathdee Derbyn Disgyblion i'r Ysgol, Cyngor Caerffili

Angie Williams-Roberts Cydlynydd Trosglwyddo yn Ystod y Flwyddyn, RhCT

James Michalski Derbyn Disgyblion i'r Ysgol, Cyngor Merthyr Tudful

Rhian Grundy Cynrychiolydd Rhiant Lywodraethwyr

**Ymddiheuriadau:-**

Dyma'r rheiny a fu'n absennol o'r cyfarfod gan ymddiheuro:-

Helen Cook

Anne Robertson

Rebecca Morteo

Daniel Williams

Kayleigh Oliver

**1. Croeso i'r cyfarfod**

* 1. Croesawyd Mrs Rhian Grundy i'w Chylch Trafod Materion Derbyn Disgyblion cyntaf a hithau'n Gynrychiolydd newydd y Rhiant Lywodraethwyr.
	2. Cyflwynodd holl aelodau'r fforwm eu hunain.

**2. Cofnodion**

**Nodwyd y canlynol**

* + 1. Derbyniwyd bod y cofnodion o'r Cylch Trafod Materion Derbyn Disgyblion ar 20 Mehefin 2023 yn gywir.

**3. Materion sydd wedi codi**

3.1 Doedd dim materion yn deillio o'r cofnodion.

**4. Penodi Cadeirydd ac Is-gadeirydd**

4.1. Cytunwyd bod Mrs Claire Christy yn parhau yn Gadeirydd.

* + 1. Cytunwyd bod Mrs Helen Cook yn parhau yn Is-gadeirydd.

**5. Ymgynghoriad ar Bolisi Derbyn Disgyblion Rhondda Cynon Taf 2024/25**

Ymunodd Mrs C Jones â'r cyfarfod ar yr adeg yma.

 **Nodwyd y canlynol**

* + 1. Tynnodd CC sylw at yr holl newidiadau.
		2. Ailadroddodd CE fod y newidiadau o ran yr ysgolion newydd sy'n agor ym mis Medi, eisoes wedi'u cynnwys yn Llyfr Dechrau Ysgol 2024/2025.
		3. Ym mis Medi, bydd yr ysgolion newydd yn agor a bydd hynny’n arwain at gau Ysgol Gynradd Cilfynydd, Ysgol Gynradd y Ddraenen Wen, Ysgol Gynradd Heol y Celyn, Ysgol Gynradd Gymraeg Pontsionorton, Ysgol Uwchradd Pontypridd ac Ysgol Uwchradd y Ddraenen Wen.
		4. Yn y polisi drafft, rydyn ni wedi eithrio Ysgol Gynradd y Rhigos, gan ei bod yn destun ymgynghoriad ar hyn o bryd ynghylch ei chau.
		5. Amlygwyd bod Ysgol Gyfun yr Esgob Hedley Eglwys Gatholig Rhufain sydd ag Ysgol Gynradd sy'n gysylltiedig â RhCT sef Ysgol Gynradd y Santes Fererid Eglwys Gatholig Rhufain, wedi newid ei henw i Ysgol Gatholig Blessed Carlo Acutis.
		6. Eglurodd CE ein bod ni wedi derbyn cais i gynnwys polisi derbyn llawn ar gyfer yr ysgol yma yn Llyfr Dechrau'r Ysgol RhCT ar gyfer 2025/2026.
		7. Eglurodd CE ein bod ni ond yn cynnwys ysgolion ffydd RhCT yn ein Llyfryn a chadarnhaodd JM o Ferthyr Tudful bod hyn yn iawn.

**7**. **Y diweddaraf am system derbyn disgyblion ar-lein**

**Nodwyd y canlynol**

7.1 Mae ceisiadau hwyr ar gyfer pob grŵp trosglwyddo yn dod i law o hyd.

7.2 Hyd yn hyn mae 1794 o geisiadau am le mewn dosbarth meithrin wedi dod i law. Roedd 1678 ohonyn nhw ar-lein ac roedd 116 ar bapur.

7.3 Daeth 2167 o geisiadau am le mewn dosbarth derbyn i law. Roedd 2054 ar-lein a 113 ar bapur.

7.4 Daeth 2430 o geisiadau am le mewn ysgol uwchradd i law. Roedd 2322 ar-lein a 108 ar bapur.

7.5 Daeth 50 o geisiadau pontio o ddosbarthiadau babanod i ddosbarthiadau iau i law. Roedd 48 ar-lein a 2 ar bapur.

7.6 Derbyniwyd cyfanswm o 1157 o geisiadau ar-lein ar gyfer cyn-feithrin ar gyfer Ionawr 2024. Roedd 1089 yn geisiadau ar-lein a 68 yn geisiadau ar bapur.

7.7 Bydd ceisiadau ar-lein am leoedd cyn-feithrin ar gyfer mis Ebrill yn cau ar 9 Chwefror 2024.

**8**. **Yr wybodaeth ddiweddaraf am drosglwyddo yn ystod y flwyddyn academaidd**

**Nodwyd y canlynol**

8.1 Cafwyd 726 o drosglwyddiadau yn ystod y flwyddyn ar gyfer ysgolion cynradd o fis Medi 2023 i fis Rhagfyr 2023. O'r rhain, roedd 272 wedi symud tŷ i mewn i RCT a 115 wedi symud tŷ o fewn RhCT.

8.2 Cafwyd 256 o drosglwyddiadau yn ystod y flwyddyn yn ystod y cyfnod yma ar gyfer ysgolion uwchradd. O'r rhain, roedd 88 wedi symud tŷ i mewn i RCT a 21 wedi symud tŷ o fewn RhCT.

8.3 Roedd 23 ar gyfer plant a oedd wedi derbyn Addysg Ddewisol yn y Cartref (EHE) yn flaenorol, 3 gwaharddiad parhaol, 65 o leoliadau arbenigol a 44 yn trosglwyddo oherwydd materion cymdeithasol.

8.4 Dywedodd CE fod cwpl o Benaethiaid ysgolion uwchradd wedi codi pryderon ynghylch y nifer helaeth o symudiadau gyda rhai'n derbyn 18 o drosglwyddiadau hyd yma eleni. Serch hynny, eglurodd fod nifer y trosglwyddiadau a dderbyniwyd ar gyfer pob ysgol uwchradd yn ôl pob tebyg yn gyfartalog a’r hyn y bydden ni'n disgwyl ei weld o gymharu â ffigurau’r llynedd. Hefyd, atgoffwyd y panel mai dewis rhieni yw hyn.

8.5 Gofynnodd ES sut mae'r broses newydd yn mynd o ran rhieni yn cael ffurflen drosglwyddo o'u hysgol bresennol (os yn RhCT) sydd wedyn yn cael ei llofnodi gan y Pennaeth fel ein bod ni'n gwybod eu bod yn effro i'r cais i drosglwyddo.

8.6 Esboniodd CC ei bod hi'n ymddangos ei fod yn mynd yn dda, fodd bynnag, os yw rhiant yn mynnu eu bod nhw ddim am fynd at yr ysgol bresennol rhaid darparu ffurflen ar eu cyfer o hyd. Yn y mwyafrif o achosion nid yw hyn yn broblem ac mae’r rhieni’n mynd at ysgol bresennol eu plentyn ac yn rhoi cyfle i’r Pennaeth siarad â nhw am y rhesymau dros drosglwyddo ac os oes modd gwneud unrhyw beth i osgoi trosglwyddo'u plentyn.

8.7 Eglurodd ES y byddai'n fuddiol gwybod y rhesymau dros geisiadau i drosglwyddo, fodd bynnag, yn anffodus does dim modd i ni ofyn am yr wybodaeth yma.

8.8 Mynegodd AWR ei phryder ynglŷn â dewisiadau rhieni pan fo'r disgybl dan sylw eisoes wedi cael ei symud nifer o weithiau.

**9. Yr wybodaeth ddiweddaraf am apeliadau**

9.1 Dywedodd CC wrth yr aelodau, o ran lleoedd mewn ysgolion uwchradd ar gyfer Medi 2024, mai'r unig ysgol sydd â gormod o geisiadau eleni yw Ysgol Gyfun y Pant.

9.2 Rydyn ni'n rhagweld y bydd tua 9/10 o apeliadau yn dod i law.

**10**. **Y panel mynediad teg**

9.1 Rhoddodd AB ac AWR ill dau yr wybodaeth ddiweddaraf i’r panel ynglŷn â’r plant sydd wedi cael eu hystyried yn ddiweddar gan y Panel Mynediad Teg.

9.2 Dangosodd AB y symudiadau rheoledig y maen nhw wedi'u cael hyd yn hyn eleni.

9.3 Eglurodd AB mai symudiad rheoledig llwyddiannus yw pan fo'r plentyn wedi mynd ar gofrestr ysgol sy'n derbyn.

9.4 Esboniodd AB y lefelau o gamymddwyn a lefel difrifoldeb yr achosion. Bu 33 o Waharddiadau Parhaol ar gyfer 2023/2024 sy’n uchel iawn ac mae 8 wedi bod ers y Nadolig.

**10**. **Unrhyw faterion eraill**

**Nodwyd y canlynol**

10.1 Diolchodd Catrin yn ffurfiol i AB am ei holl gymorth a chefnogaeth, gan y bydd yn ymddeol o'i rôl yn fuan, felly dyma ei gyfarfod olaf o'r Cylch Trafod Materion Derbyn Disgyblion.

10.2 Dymunodd pawb yn dda i AB am ymddeoliad hir iach a hapus.

10.3 Bydd cyfarfod nesaf y Cylch Trafod yn cael ei gynnal ddydd Mawrth 26 Mehefin 2024 am 9.30am.